أمسطردام (ب لهولاندية : Amsterdam) هي لعاصمة ديال هولاندا و أكبر مدينة فيها، تسيكنو فيها تقريبا 800.000 ديال الناس. جات أمستردام ف لمنطقة ديال شمال هولاندا، و تاتّعرف تا بسميّت ڤونيز ديال الشمال، بقوة لمجاري د لما اللي فيها، و اللي دخلو مع الترات لعالمي ديال ليونيسكو. لأصل ديال أمسطردام بدا ف لقرن 12، ملي كانت قرية صغيرة. ف لعصر الذهبي ديال هولاندا (اللي بدا ف لقرن 17)، كبرات أمسطردام و لمرسى ديالها، و ولاّت وحدا من أكبر لموانئ ف لعالم. التطور د لبيع و الشرا تمّا رجّع أمسطردام مركز مالي و تجاري كبير ف أوروپا و ف لعالم. أمسطردام فيها أقدم بورصة ف لعالم، و تأسسات ف عام 1602. أمشطردام فيها خامس أكبر مرسى و تالت أكبر مطار ف أوروپا (مطار شخيپول)، و عاد فيها عدد ديال امآتر و لمتاحف اللي تاتخلّي عدد كبير من السياح يجيو ليها (كانو شويا كتر من 5 د لمليون ف 2009). تسمّات أمسطردام على لواد ديال أمسطيل اللي تيدوز منها. السمية د أمسطردام قريبة للمعنى ديال "السّد اللي جا على أمسطيل" بلهولاندية. ما هي أول بورصة في العالم؟ وكيف جرت التداولات قبل ظهور التكنولوجيا؟ - أرقام (2017)